《戊申二月十二日扈从亲耕籍田宴上作》
明代·程敏政

万乘亲耕举盛仪，东都晴日正舒迟。农分野色随金耒，乐乱春声动彩旗。

扈跸幸叨沾镐燕，纪成谁可续豳诗。主张稼穑艰难意，天赐丰年定有期。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。